钦定古今图书集成/明伦汇编/闺媛典/第249卷 > 严谊妻周氏
## 钦定古今图书集成/明伦汇编/闺媛典/第249卷 > 严谊妻周氏

按《德安府志》：“周氏，孝感生员严谊妻，周中丞女。年二
十四，谊亡，子惟慇甫三岁。惟懃岁馀，周哀恸几绝，水
浆不入口。娣姒劝之至切，乃强起，日夕抱两孤儿哭
柩所。家产不及中人，重以死丧，日益凋落。周备尝辛
苦经营，拮据五十年如一日。卒年七十有四。邑令表
其门。惟慇以明经为广文，惟懃止诸生，孙十一人，列”
青衿者六，登贤书者二。曾孙正矩，崇祯癸未进士，特
陈“曾大母苦节”，未及旌而国变。